CELEX: 62012CN0430
Language: el
Date: 2012-09-21 00:00:00
Title: Υπόθεση C-430/12: Αίτηση για την έκδοση προδικαστικής αποφάσεως, την οποία υπέβαλε το Curtea de Apel Bacău (Ρουμανία) στις 21 Σεπτεμβρίου 2012 — Elena Luca κατά Casa de Asigurări de Sănătate Bacău

22.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/10
            
         Αίτηση για την έκδοση προδικαστικής αποφάσεως, την οποία υπέβαλε το Curtea de Apel Bacău (Ρουμανία) στις 21 Σεπτεμβρίου 2012 — Elena Luca κατά Casa de Asigurări de Sănătate Bacău
   (Υπόθεση C-430/12)
   2012/C 399/16
   Γλώσσα διαδικασίας: η ρουμανική
   
      Αιτούν δικαστήριο
   
   Curtea de Apel Bacău
   
      Διάδικοι στην υπόθεση της κύριας δίκης
   
   
      Αναιρεσείουσα: Elena Luca
   
      Αναιρεσιβαλλόμενο: Casa de Asigurări de Sănătate Bacău
   
      Προδικαστικά ερωτήματα
   
   
               1)
            
            
               Ερωτάται αν αντιβαίνουν στα άρθρα 56 ΣΛΕΕ (πρώην άρθρο 49 ΕΚ) και 22 του κανονισμού 1408/71 (1) εθνικές διατάξεις, όπως τα άρθρα 40, παράγραφος 1, στοιχείο b, 45 και 46 του διατάγματος 592/2008, σύμφωνα με τα οποία ο μισθωτός ή μη μισθωτός εργαζόμενος ή τα μέλη της οικογένειάς του δικαιούνται επιστροφής του συνόλου της καταβληθείσας δαπάνης για ιατρική περίθαλψη παρασχεθείσα στην αλλοδαπή μόνον εφόσον έχουν λάβει σχετική προέγκριση.
            
         
               2)
            
            
               Ερωτάται αν η μερική απόδοση [της δαπάνης] για ιατρική θεραπεία η οποία έλαβε χώρα εντός της Κοινότητας και υπολογίσθηκε σύμφωνα με τις ισχύουσες στο κράτος μέλος ασφαλίσεως τιμές, εν προκειμένω σύμφωνα με το άρθρο 71 του διατάγματος 122/2007 (το οποίο καταργήθηκε με το ισχύον σήμερα διάταγμα 729/2009), συνιστά περιορισμό κατά την έννοια του άρθρου 56 [ΣΛΕΕ] (πρώην άρθρου 49 ΕΚ).
            
         
               3)
            
            
               Σε περίπτωση καταφατικής απαντήσεως επί των προηγούμενων ερωτημάτων, ερωτάται ποιο είναι το κατώτατο όριο του επιστρεπτέου στον ασφαλισμένο ποσού για δαπάνη στην οποία υποβλήθηκε ο ίδιος όταν το ύψος των προβλεπόμενων από το κράτος μέλος κατοικίας του δαπανών διαφέρει από εκείνο των προβλεπόμενων από το κράτος μέλος όπου έλαβε χώρα η θεραπεία του παροχών.
            
         
      (1)  Κανονισμός (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας (EE L 28 της 30.1.1997, σ. 1).